
TARGOVISTE





Nr. 341 din 18 ianuarie 2021
REFERAT DE APROBARE

la proiectul de hotărâre privind aprobarea Planului de analiză și acoperire a riscurilor generatoare de situații de urgență la nivelul comunei Vulcana-Băi, pe anul 2022
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoțite de următoarele documente de motivare: 

a) expuneri de motive - în cazul proiectelor de legi și al propunerilor legislative; 

b) note de fundamentare - în cazul ordonanțelor și al hotărârilor Guvernului; ordonanțele care trebuie supuse aprobării Parlamentului, potrivit legii de abilitare, precum și ordonanțele de urgență se transmit Parlamentului însoțite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare și motivare ale noilor reglementări propuse, normă susținută și de  prevederile art. 136 alin.(2) din Codul administrativ.
Am inițiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare  privind actualizarea Planului de analiză și acoperire a riscurilor generatoare de situații de urgență,  la nivelul comunei Vulcana-Băi pe anul 2022.

Sediul materiei privind această capacitate a Consiliului Local îl reprezintă:
a) art. 120 alin. (1) și art. 121 alin. (1) și alin. (2) din Constituția României, republicată;

b)
art. 6 pct. 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare; 
e) art. 1 alin. (2), art. 3, art. 95 alin. (2) , art. 96, art. 98, art. 105 alin. (1), art. 106 alin.(1) și alin.(2),  art. 129 alin. (1), alin. (2) lit. d) și alin. (7)  h) raportate la cele ale art. 155 alin. (5) lit. b), din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

e) art. 4 alin. (2), art. 13 lit. a) combinate ce cele ale art. 14 lit. a) din Legea nr. 307/2006 privind apărarea împotriva incendiilor, republicată, 

f) art. 10 lit. d) din Legea nr. 481/2004 privind protecția civilă, republicată, cu modificările și completările ulterioare;
g) art. 3 alin. (2), art. 31, art. 40-49 și art. 80-83  din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
g)art. 6 și art. 8 din Metodologia de elaborare a Planului de analiză și acoperire a riscurilor și a Structurii-cadru a Planului de analiză și acoperire a riscurilor, aprobate prin Ordinul ministrului internelor și reformei administrative nr. 132/2007 ;
i) Schemei cu riscurile teritoriale din zona de competență a Inspectoratului pentru Situații de Urgență „Basarab I” Dâmbovița, aprobată de Prefectului județului Dâmbovița prin Ordinul nr.  din   ianuarie 2022.

Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului pentru situații de urgență, din aparatul de specialitate al primarului comunei în vederea analizării și întocmirii raportului de specialitate 

Deși l-am invocat în sediul materiei, vă rog să-mi permiteți să prezint dispozițiile  art. 7 și art. 8  din Metodologia de elaborare a Planului de analiză și acoperire a riscurilor, aprobată prin Ordinul ministrului administrației și internelor nr. 132/2007:
„Art. 7. - (1) Prefecții, primarul general al municipiului București și primarii răspund de asigurarea condițiilor necesare elaborării PAAR. 

   (2) Pentru sprijinirea activității de analiză și acoperire a riscurilor, consiliile județene/Consiliul General al Municipiului București și consiliile locale pot comanda specialiștilor în domeniu elaborarea de studii, prognoze și alte materiale de specialitate. 

Art. 8. - După elaborare și aprobare, PAAR se pun la dispoziție secretariatelor tehnice permanente ale comitetelor județene/al municipiului București/locale pentru situații de urgență, iar extrase din documentele respective se transmit celorlalte instituții și organisme cu atribuții în prevenirea și gestionarea riscurilor generatoare de situații de urgență, acestea având obligația să cunoască, în părțile care le privesc, conținutul planurilor și să le aplice corespunzător situațiilor de urgență specifice.”
Față de cele ce preced, ținând seama de importanța sa, vă rog să analizați și să hotărâți asupra proiectului pentru actualizarea Planului de analiză și acoperire a riscurilor generatoare de situații de urgență,  la nivelul comunei Vulcana-Băi pe anul 2022, proiect care dovedește capacitatea efectivă de a soluționa și de a gestiona, în numele și în interesul colectivității locale pe care o reprezentăm, treburile publice, în condițiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

Emil DRĂGHICI

